title: Regolament ta' Implimentazzjoni tal-Kummissjoni (UE) 2015/2267 tal-24 ta' Novembru 2015 li jdaħħal denominazzjoni fir-reġistru tad-denominazzjonijiet ta' oriġini protetta u tal-indikazzjonijiet ġeografiċi protetti [Pampapato di Ferrara/Pampepato di Ferrara (IĠP)]

text:
               8.12.2015

               MT

               Il-Ġurnal Uffiċjali tal-Unjoni Ewropea

               L 322/13

         REGOLAMENT TA' IMPLIMENTAZZJONI TAL-KUMMISSJONI (UE) 2015/2267
   tal-24 ta' Novembru 2015
   li jdaħħal denominazzjoni fir-reġistru tad-denominazzjonijiet ta' oriġini protetta u tal-indikazzjonijiet ġeografiċi protetti [Pampapato di Ferrara/Pampepato di Ferrara (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-Artikolu 50(2)(a) tar-Regolament (KE) Nru 1151/2012, l-applikazzjoni tal-Italja biex id-denominazzjoni “Pampapato di Ferrara”/“Pampepato di Ferrara” tiddaħħal fir-reġistru ġiet ippubblikata f'Il-Ġurnal Uffiċjali tal-Unjoni Ewropea
                   (2).

               (2)

               Ladarba ma ġiet innotifikata l-ebda dikjarazzjoni ta' oġġezzjoni lill-Kummissjoni skont l-Artikolu 51 tar-Regolament (UE) Nru 1151/2012, id-denominazzjoni “Pampapato di Ferrara”/“Pampepato di Ferrara” għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni “Pampapato di Ferrara”/“Pampepato di Ferrara” (IĠP) hija rreġistrata.
   Id-denominazzjoni msemmija fl-ewwel paragrafu tidentifika prodott tal-klassi 2.3 “Ħobż, għaġina, kejkijiet, ħelu, gallettini u prodotti oħra tal-furnara” tal-Anness XI tar-Regolament ta' Implimentazzjoni tal-Kummissjoni (UE) Nru 668/2014 (3).
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta' Novembru 2015.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 238, 21.7.2015, p. 9.

      (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13.6.2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).


title: Regolament ta’ Implimentazzjoni tal-Kummissjoni (UE) Nru 949/2012 tal- 15 ta’ Ottubru 2012 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               16.10.2012

               MT

               Il-Ġurnal Uffiċjali tal-Unjoni Ewropea

               L 282/40

         REGOLAMENT TA’ IMPLIMENTAZZJONI TAL-KUMMISSJONI (UE) Nru 949/2012
   tal-15 ta’ Ottubru 2012
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Ottubru 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  MA

                  72,4

                  MK

                  39,0

                  TR

                  59,9

                  ZZ

                  57,1

                  0707 00 05

                  MK

                  34,4

                  TR

                  120,9

                  ZZ

                  77,7

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  81,1

                  CL

                  108,8

                  TR

                  83,4

                  UY

                  65,5

                  ZA

                  90,6

                  ZZ

                  85,9

                  0806 10 10

                  BR

                  276,1

                  MK

                  30,0

                  TR

                  135,8

                  ZZ

                  147,3

                  0808 10 80

                  AR

                  217,5

                  BR

                  79,8

                  MK

                  29,8

                  NZ

                  124,0

                  US

                  143,7

                  ZA

                  91,6

                  ZZ

                  114,4

                  0808 30 90

                  CN

                  92,8

                  TR

                  110,5

                  ZZ

                  101,7

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.


title: Regolament ta' Implimentazzjoni tal-Kummissjoni (UE) 2015/1846 tal-14 ta' Ottubru 2015 li jimponi dazju anti-dumping definittiv fuq importazzjonijiet tal-vireg tal-wajer li jorinġinaw fir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament tal-Kunsill (KE) Nru 1225/2009

text:
               15.10.2015

               MT

               Il-Ġurnal Uffiċjali tal-Unjoni Ewropea

               L 268/9

         REGOLAMENT TA' IMPLIMENTAZZJONI TAL-KUMMISSJONI (UE) 2015/1846
   tal-14 ta' Ottubru 2015
   li jimponi dazju anti-dumping definittiv fuq importazzjonijiet tal-vireg tal-wajer li jorinġinaw fir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament tal-Kunsill (KE) Nru 1225/2009
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (“ir-Regolament bażiku”), u b'mod partikolari l-Artikolu 11(2) tiegħu,
   Billi:
   A.   PROĊEDURA

   1.   Il-miżuri fis-seħħ

               (1)

               Bir-Regolament (KE) Nru 703/2009 (2) il-Kunsill impona dazju definittiv antidumping fuq importazzjonijiet ta' vireg tal-wajer li joriġinaw fir-Repubblika tal-Poplu taċ-Ċina (“Iċ-Ċina”).

               (2)

               Il-miżuri imposti ħadu l-forma ta' dazju ad valorem b'rata residwa ta' 24 % filwaqt li grupp wieħed ta' kumpaniji (Valin Group) irċieva rata ta' dazju individwali ta' 7,9 %.

         2.   Talba għal rieżami ta' skadenza

               (3)

               Wara l-pubblikazzjoni ta' avviż ta' skadenza imminenti (3) tal-miżuri antidumping fis-seħħ, il-Kummissjoni rċeviet talba għall-bidu ta' rieżami tal-iskadenza ta' dawk il-miżuri skont l-Artikolu 11(2) tar-Regolament bażiku.

               (4)

               It-talba tressqet fid-29 ta' April 2014 mill-European Steel Association (“Eurofer” jew “l-applikant”) f'isem il-produtturi li jirrappreżentaw aktar minn 25 %, tal-produzzjoni totali tal-Unjoni tal-vireg tal-wajer.

               (5)

               It-talba kienet ibbażata fuq ir-raġunijiet li l-iskadenza tal-miżuri probabbli tirriżulta f'kontinwazzjoni jew rikorrenza ta' dumping u dannu lill-industrija tal-Unjoni.

         3.   Bidu ta' rieżami tal-iskadenza

               (6)

               Wara li konsultat mal-Kumitat, stabbilit bl-Artikolu 15(1) tar-Regolament bażiku u determinat li kien hemm biżżejjed evidenza għall-bidu ta' rieżami ta' skadenza, il-Kummissjoni ħabbret fit-2 ta' Awwissu 2014, permezz ta' avviż pubblikat f'Il-Ġurnal Uffiċjali tal-Unjoni Ewropea
                   (4) (“Notifika ta' bidu”), il-bidu ta' rieżami ta' skadenza skont l-Artikolu 11(2) tar-Regolament bażiku.

         4.   L-investigazzjoni

   4.1.   Il-perjodi rilevanti koperti mill-investigazzjoni tar-rieżami tal-iskadenza

               (7)

               L-investigazzjoni tal-probabbiltà ta' kontinwazzjoni jew rikorrenza ta' dumping u ħsara kopriet il-perjodu mill-1 ta' Lulju 2013 sat-30 ta' Ġunju 2014 (il-“perjodu tal-investigazzjoni ta' rieżami” jew “PIR”). L-eżami tax-xejriet rilevanti għall-valutazzjoni tal-probabbiltà ta' kontinwazzjoni jew rikorrenza ta' dannu kopra l-perjodu mill-1 ta' Jannar 2011 sat-tmiem tal-perjodu tal-investigazzjoni ta' rieżami (il-“perjodu kunsidrat”).

         4.2.   Il-partijiet konċernati mill-investigazzjoni u t-teħid tal-kampjuni

               (8)

               Il-Kummissjoni avżat uffiċjalment lill-applikanti, lill-produtturi esportaturi, lill-importaturi, lill-utenti magħrufa li huma kkonċernati u lir-rappreżentanti tal-pajjiż esportatur dwar il-bidu tar-rieżami tal-iskadenza.

               (9)

               Il-partijiet interessati ngħataw l-opportunità jressqu l-opinjonijiet tagħhom bil-miktub u jitolbu seduta fil-limiti taż-żmien stipulati fin-Notifika ta' Bidu. Parti interessata waħda talbet seduta ta' smigħ mas-servizzi tal-Kummissjoni li saret fl-20 ta' Marzu 2015.

               (10)

               Fid-dawl tal-għadd apparentement kbir ta' produtturi esportaturi Ċiniżi kif ukoll ta' importaturi mhux relatati fl-Unjoni, fin-Notifika ta' Bidu kien previst kampjunar skont l-Artikolu 17 tar-Regolament bażiku.

               (11)

               Sabiex il-Kummissjoni tkun tista' tiddeċiedi jekk ikunx meħtieġ kampjunar u jekk iva biex tagħżel kampjun rapreżentattiv, il-produtturi esportaturi u l-importaturi Ċiniżi mhux relatati kienu mitluba jippreżentaw irwieħhom fi żmien 15-il jum mill-bidu tar-rieżami u jipprovdu lill-Kummissjoni bl-informazzjoni mitluba fin-Notifika ta' Bidu.

               (12)

               B'kollox 45 produttur esportatur Ċiniż magħrufa ġew ikkuntattjati iżda ħadd minnhom ma preżenta ruħu u wieġeb għall-formola tat-teħid tal-kampjuni. Għalhekk, ma sarx kampjunar.

               (13)

               Minħabba n-nuqqas ta' kooperazzjoni, il-Kummissjoni infurmat lill-awtoritajiet Ċiniżi li skont l-Artikolu 18 tar-Regolament bażiku jistgħu jintużaw l-aħjar fatti disponibbli. Il-Kummissjoni ma rċeviet l-ebda kumment jew talba għal intervent tal-Uffiċjal tas-Seduta mingħand l-awtoritajiet Ċiniżi.

               (14)

               B'kollox ġew ikkuntattjati disa' importaturi mhux relatati magħrufa. Ħadd ma preżenta ruħu u wieġeb għall-formola tat-teħid tal-kampjuni.

               (15)

               Fl-istadju preliminari tal-investigazzjoni, il-Kummissjoni kellha l-kooperazzjoni ta' 28 produttur/grupp ta' produtturi mill-Unjoni li kienu jirrappreżentaw madwar 70 % tal-produzzjoni tal-vireg tal-wajer fil-PIR. Minħabba l-għadd kbir ta' produtturi li kkooperaw il-Kummissjoni ħadet kampjun. Il-Kummissjoni għażlet il-kampjun fuq il-bażi tal-akbar volum rappreżentattiv ta' produzzjoni li seta' raġonevolment ikun investigat fiż-żmien disponibbli, meta wieħed iqis ukoll il-firxa ġeografika u l-kopertura suffiċjenti tat-tipi differenti tal-prodott. Il-kampjun magħżul inizjalment kien jikkonsisti f'sitt kumpaniji u rappreżenta 44,2 % tal-produzzjoni intenzjonata għas-suq ħieles.

         4.3.   Il-kwestjonarji u l-verifika

               (16)

               Intbagħtu kwestjonarji lil sitt produtturi tal-Unjoni fil-kampjun u lil żewġ produtturi f'pajjiżi analogi potenzjali li qablu li jikkooperaw.

               (17)

               Waslu tweġibiet għall-kwestjonarju mingħand is-sitt produtturi tal-Unjoni inklużi fil-kampjun u mingħand iż-żewġ produttur fil-pajjiżi analogi potenzjali.

               (18)

               Saru żjarat ta' verifika fil-bini tal-kumpaniji li ġejjin:

                           (a)

                           Produtturi fl-Unjoni:

                                       —

                                       Arcelor Mittal Hamburg GmbH, il-Ġermanja

                                       —

                                       Global Steel Wire SA, Spanja

                                       —

                                       Moravia Steel AS, ir-Repubblika Ċeka

                                       —

                                       RIVA Acier SA, Franza

                                       —

                                       Saarstahl AG, il-Ġermanja

                                       —

                                       Tata Steel UK Ltd, ir-Renju Unit

                           (b)

                           Produttur f'pajjiż analogu:

                                       —

                                       Ereğli Demir ve Çelik Fabrikalri T.A.S., it-Turkija

         B.   IL-PRODOTT KONĊERNAT U L-PRODOTT SIMILI

   1.   Il-prodott konċernat

               (19)

               Il-prodott soġġett ta' dan ir-rieżami huwa l-istess bħal dak kopert fl-investigazzjoni oriġinali, jiġifieri staneg u vireg, irrumblati bis-sħana, f'koljaturi mkebbin b'mod irregolari, tal-ħadid, tal-azzar mhux illigat jew tal-azzar illigat għajr tal-azzar inossidabbli (“vireg tal-wajer” jew “il-prodott konċernat”) li jaqa' taħt il-kodiċijiet 7213 10 00, 7213 20 00, 7213 91 10, 7213 91 20, 7213 91 41, 7213 91 49, 7213 91 70, 7213 91 90, 7213 99 10, 7213 99 90, 7227 10 00, 7227 20 00, 7227 90 10, 7227 90 50 u 7227 90 95.

         2.   Il-prodott simili

               (20)

               L-investigazzjoni tar-rieżami konfermat li, bħal fl-investigazzjoni oriġinali, il-prodott konċernat u l-vireg tal-wajer prodotti u mibjugħa fis-suq domestiku Ċiniż, il-vireg tal-wajer prodotti u mibjugħa mill-industrija tal-Unjoni fis-suq tal-Unjoni u l-vireg tal-wajer prodotti u mibjugħa fil-pajjiż analogu (it-Turkija) għandhom l-istess karatteristiċi fiżiċi, tekniċi u kimiċi bażiċi u l-istess użi bażiċi. Għaldaqstant, dawn il-prodotti jitqiesu li huma prodotti simili skont it-tifsira tal-Artikolu 1(4) tar-Regolament bażiku.

         C.   IL-PROBABBILTÀ TA' TKOMPLIJA JEW RIKORRENZA TAD-DUMPING

               (21)

               Skont l-Artikolu 11(2) tar-Regolament bażiku, il-Kummissjoni eżaminat jekk l-iskadenza tal-miżuri eżistenti x'aktarx twassalx għall-kontinwazzjoni jew ir-rikorrenza ta' dumping miċ-Ċina.

         1.   Il-kummenti preliminari

               (22)

               Kif intqal fil-premessa 12 ħadd mill-produtturi esportaturi Ċiniżi ma offra l-kooperazzjoni tiegħu u għalhekk kif previst fl-Artikolu 18 tar-Regolament bażiku r-riżultati kellhom ikunu bbażati fuq l-aħjar fatti disponibbli, b'mod partikolari fuq l-informazzjoni fit-talba għar-rieżami tal-iskadenza u l-istatistika, jiġifieri l-Eurostat u tad-dejta Ċiniża tal-esportazzjonijiet.

         2.   Dumping matul il-perjodu tal-investigazzjoni tar-rieżami

   (a)   Il-pajjiż analogu

               (23)

               Skont l-Artikolu 2(7)(a) tar-Regolament bażiku, il-valur normali kellu jiġi determinat abbażi tal-prezzijiet imħallsa jew pagabbli fis-suq domestiku jew il-valur maħdum f'pajjiż terz b'ekonomija tas-suq xierqa (il-“pajjiż analogu”).

               (24)

               Fl-investigazzjoni oriġinali, it-Turkija ntużat bħala pajjiż analogu għall-iskop tal-istabbiliment tal-valur normali fir-rigward taċ-Ċina. Abbażi tal-informazzjoni fit-talba għal rieżami, fin-Notifika ta' Bidu, il-Kummissjoni infurmat lill-partijiet interessati li hija kienet qed tipprevedi li tuża lill-Brażil bħala pajjiż analogu u stiednet lill-partijiet biex jikkummentaw. In-Notifika ta' Bidu żiedet ukoll li pajjiżi oħra, b'mod partikolari t-Turkija, l-Iżvizzera, in-Norveġja u l-Ġappun kienu se jiġu eżaminati wkoll. Ma wasal l-ebda kumment mingħand il-partijiet interessati.

               (25)

               Flimkien mal-Brażil, il-Kummissjoni kuntattjat lill-produtturi kollha magħrufa jew potenzjali tal-vireg tal-wajer fit-Turkija, l-Iżvizzera, in-Norveġja u l-Ġappun (pajjiżi b'importazzjonijiet sinifikanti ta' vireg tal-wajer fl-Unjoni li jindikaw produzzjoni sinifikanti) u l-Istati Uniti (pajjiż b'industrija u suq domestiku kbar).

               (26)

               Eventwalment żewġ produtturi tal-vireg tal-wajer qablu li jikkooperaw fl-investigazzjoni u provdew tweġiba għall-kwestjonarju tal-pajjiż analogu, jiġifieri Ereğli Demir ve Çelik Fabrikalri T.A.S. mit-Turkija u ArcelorMittal Brasil mill-Brazil.

               (27)

               Tqiesu għadd ta' fatturi meta ġie deċiż dwar l-aktar pajjiż analogu xieraq għal din l-investigazzjoni, b'mod partikolari d-daqs tas-suq domestiku tal-pajjiż analogu b'livell sodisfaċenti ta' kompetizzjoni għall-prodott simili; ir-rappreżentattività tal-bejgħ domestiku (il-kwantità u l-profitabbiltà) tal-produtturi li kooperaw; id-daqs u l-firxa tal-prodotti offruti mill-produtturi li kooperaw u l-paragunabbiltà tal-prodotti u l-metodu tal-produzzjoni tagħhom ma' dak taċ-Ċina.

               (28)

               Minħabba l-fatt li t-Turkija u l-produttur esportatur Tork li koopera sodisfaw il-kriterji ewlenin kollha għal pajjiż/produttur analogu xieraq ġie deċiż li t-Turkija tintuża bħala pajjiż analogu.

         (b)   Il-valur normali

               (29)

               Skont l-Artikolu 2(2) tar-Regolament bażiku, l-ewwel ġie eżaminat jekk il-volum totali tal-bejgħ domestiku tal-prodott simili matul il-PIR lil konsumaturi indipendenti li sar mill-produttur tal-pajjiż analogu li koopera kienx rappreżentattiv meta mqabbel mal-volum totali tal-esportazzjoni għall-Unjoni, jiġifieri jekk il-volum totali ta' tali bejgħ domestiku kienx jirrappreżenta mill-anqas 5 % tal-volum totali tal-bejgħ tal-esportazzjoni lejn l-Unjoni li għamel il-prodottur tal-prodott simili mill-pajjiż analogu li koopera.

               (30)

               Ġie eżaminat ukoll jekk il-bejgħ domestiku tal-prodott simili jistax jitqies bħala li sar fl-andament normali tal-kummerċ skont l-Artikolu 2(4) tar-Regolament bażiku. Dan sar billi ġie stabbilit il-proporzjon ta' bejgћ domestiku bi profitt lil konsumaturi indipendenti fis-suq domestiku matul il-PIR.

               (31)

               Billi nstab li l-bejgħ domestiku kollu sar fi kwantitajiet suffiċjenti u fl-andament normali tal-kummerċ, il-valur normali kien ibbażat fuq il-prezz domestiku reali u ġie kkalkulat bħala l-medja ponderata tal-prezzijiet tal-bejgħ domestiku kollu matul il-perjodu tal-investigazzjoni ta' rieżami.

         (c)   Il-prezz tal-esportazzjoni

               (32)

               Minħabba n-nuqqas ta' kooperazzjoni mill-produtturi esportaturi Ċiniżi u għalhekk fin-nuqqas ta' informazzjoni speċifika dwar il-prezzijiet Ċiniżi, il-prezz tal-esportazzjoni ġie determinat fuq il-bażi tal-fatti disponibbli skont l-Artikolu 18 tar-Regolament bażiku. Intużaw is-sorsi ta' statistika disponibbli, jiġifieri tal-Eurostat.

               (33)

               Skont l-Eurostat, 696 tunnellata biss ta' vireg tal-wajer kienu importati miċ-Ċina fl-Unjoni matul il-PIR, li jikkorrispondu għal 0,04 % tal-importazzjonijiet totali. Dan l-ammont huwa negliġibbli fid-dawl ta' konsum totali tal-Unjoni (17,8 miljun tunnellata).

         (d)   Paragun u aġġustamenti

               (34)

               Il-Kummissjoni qabblet il-valur normali u l-prezz tal-esportazzjoni fuq il-bażi tal-prezz mill-fabbrika. Sabiex tiżgura tqabbil ġust, il-Kummissjoni aġġustat il-valur normali u/jew il-prezz tal-esportazzjoni għad-differenzi li jaffettwaw il-prezzijiet u l-komparabilità tal-prezzijiet skont l-Artikolu 2(10) tar-Regolament bażiku. Sabiex il-prezz tal-esportazzjoni jiġi espress fil-livell ta' prezz mill-fabbrika, il-Kummissjoni aġġustat il-prezz CIF tal-Eurostat tal-ġarr u l-assigurazzjoni abbażi tal-informazzjoni mingħand l-ilmentatur. Il-prezzijiet domestiċi ġew aġġustati għall-ġarr, l-assigurazzjoni, il-maniġġ u l-ispejjeż tal-kreditu fuq il-bażi tad-dejta miksuba mingħand il-produttur fil-pajjiż analogu.

         (e)   Marġini tad-dumping

               (35)

               Skont l-Artikolu 2(11) tar-Regolament bażiku, il-marġini tad-dumping kien stabbilit fuq bażi ta' tqabbil bejn il-medja ponderata tal-valur normali mal-medja ponderata tal-prezz tal-esportazzjoni. Il-medja tal-prezzijiet tal-esportazzjoni Ċiniżi tal-Eurostat meta mqabbla mal-valuri normali tal-pajjiż analogu ma writx l-eżistenza ta' dumping.

               (36)

               Fl-istess ħin, huwa importanti li jiġi enfasizzat li kif jingħad fil-premessa 33, il-volumi tal-importazzjoni tal-prodott konċernat kienu baxxi ferm matul il-PIR. Kien osservat ukoll li għal bosta kodiċi NM l-prezzijiet varjaw ħafna, f'xi każijiet bi proporzjon ta' sa 30 darba matul il-perjodu meqjus. Huma diffiċli li tispjega dawn il-varjazzjonijiet bħal riżultat tal-forzi “normali” tas-suq u x'aktarx li huma r-riżultat tal-kwantitajiet żgħar tal-bejgħ.

               (37)

               Barra minn hekk, minħabba n-nuqqas ta' kooperazzjoni mill-esportaturi Ċiniżi, ma kien hemm mil-ebda informazzjoni disponibbli dwar it-taħlita tal-prodott tal-esportazzjonijiet Ċiniżi u għaldaqstant il-paragun mal-valur normali tal-pajjiż analogu seta' jsir biss fuq bażi aggregata.

               (38)

               Għalhekk, is-sejba li ma kienx hemm dumping matul il-PIR titqies irrilevanti minħabba l-effett ikkombinat tal-kwantitajiet żgħar importati; il-varjazzjonijiet irregolari fil-prezzijiet kif ukoll in-nuqqas ta' informazzjoni dwar it-taħlita tal-prodott importat.

         3.   Evidenza tal-probabbiltà ta' rikorrenza tad-dumping

               (39)

               Fid-dawl tal-kunsiderazzjonijiet stabbiliti fil-premessi 35 sa 38 ta' hawn fuq, il-Kummissjoni kompliet tanalizza jekk kienx hemm probabbiltà li jerġa' jseħħ dumping jekk jiskadu il-miżuri. Meta għamlet dan, analizzat l-elementi li ġejjin: il-kapaċità tal-produzzjoni u l-kapaċità żejda fiċ-Ċina, l-imġiba tal-esportaturi Ċiniżi fi swieq oħra u kemm hu attraenti s-suq tal-Unjoni.

         3.1.   Il-produzzjoni u l-kapaċità żejda fiċ-Ċina

               (40)

               Abbażi tal-informazzjoni pprovduta mill-Assoċjazzjoni Worldsteel (5) il-produzzjoni totali tal-vireg tal-wajer Ċiniżi wriet xejra ta' tkabbir kbir matul dawn l-aħħar għaxar snin u laħqet il-qofol tagħha f'iktar minn 150 miljun (6) tunnellata fl-2013.

               (41)

               Fi kliem ieħor iċ-Ċina hija responsabbli għal 77 % tal-produzzjoni dinjija tal-vireg tal-wajer, li jfisser li dan il-pajjiż jista' jkollu influwenza qawwija fuq il-kundizzjonijiet tas-suq permezz tad-deċiżjonijiet tiegħu tal-bejgħ. Huwa importanti li jiġi enfasizzat li l-produzzjoni annwali taqbeż b'aktar minn seba' darbiet l-produzzjoni totali tal-Unjoni. Barra minn hekk, iż-żieda globali fil-produzzjoni tal-vireg tal-wajer Ċiniżi mill-2011 (26 miljun tunnellata), fiha nfisha taqbeż il-konsum totali tal-Unjoni li huwa estimat li huwa ta' 17-il miljun tunnellata.

               (42)

               Skont it-talba għal rieżami, il-kapaċità żejda hija estimata għal madwar 50 miljun tunnellata fiċ-Ċina. Minħabba n-nuqqas ta' kooperazzjoni miċ-Ċiniżi kien diffiċli li tinkiseb informazzjoni addizzjonali f'dan ir-rigward. Madankollu, fid-dawl tal-livelli għoljin ta' produzzjoni msemmija fil-premessi 40 u 41 meta mqabbla maċ-ċifri Ewropej u dawk madwar id-dinja, iċ-Ċina tista' faċilment tikkawża distorsjonijiet kbar fis-swieq permezz tad-deċiżjonijiet tagħha tal-bejgħ anke mingħajr ma tuża l-kapaċità żejda tagħha.

         3.2.   Il-bejgħ miċ-Ċina lil pajjiżi terzi

               (43)

               Skont il-bażi tad-dejta tal-esportazzjonijiet Ċiniżi aktar minn 9 miljun tunnellata ta' vireg tal-wajer kienu esportati mad-dinja kollha miċ-Ċina matul il-PIR li jirrappreżentaw 50 % tal-konsum totali tal-Unjoni matul l-istess perjodu. It-tabella ta' hawn taħt tiġbor fil-qosor il-figuri għas-sitt l-akbar pajjiżi f'termini ta' volum ta' esportazzjonijiet Ċiniżi u t-Turkija, il-pajjiż analogu, tirrappreżenta aktar minn 53 % tal-esportazzjonijiet totali Ċiniżi matul il-PIR.

                  Tabella 1

                  L-esportazzjonijiet tal-vireg tal-wajer Ċiniżi fid-dinja (volum u prezzijiet, EUR)

                           Pajjiż

                           Volum 2012

                           Prezz medju 2012

                           Volum 2013

                           Prezz medju 2013

                           Volum fil-PIR

                           Prezz medju PIR

                           It-Tajlandja

                           756 919

                           484

                           1 009 662

                           423

                           1 152 561

                           394

                           Il-Korea t'Isfel

                           1 153 833

                           498

                           1 109 207

                           430

                           1 134 587

                           404

                           Il-Vjetnam

                           390 995

                           483

                           684 193

                           418

                           774 175

                           389

                           L-Indoneżja

                           381 893

                           487

                           554 034

                           432

                           615 982

                           401

                           L-Istati Uniti

                           301 523

                           458

                           628 111

                           408

                           588 047

                           391

                           Il-Malasja

                           333 185

                           488

                           447 220

                           433

                           469 895

                           405

                           It-Turkija

                           2 937

                           645

                           6 931

                           477

                           30 717

                           392

                           L-esportazzjonijiet totali Ċiniżi

                           5 539 649

                           7 943 297

                           9 073 220

                              Sors: Il-bażi tad-dejta tal-esportazzjonijiet Ċiniżi.

               (44)

               Il-prezz medju tal-esportazzjoni li kien hemm matul il-PIR għal kull wieħed pajjiż imsemmi hawn fuq kien taħt il-valur normali b'mod sinifikanti. Għalhekk, il-marġini tad-dumping stabbilit fir-rigward tal-prezzijiet tal-bejgħ medji Ċiniżi (kif jidher fit-tabella hawn fuq) għal pajjiżi terzi kienu jvarjaw minn 14 % sa 24 % (7).

               (45)

               Iċ-ċifri juru wkoll li l-esportazzjonijiet taċ-Ċina qed juru tendenza li qed tiżdied fil-volumi flimien ma' xejra ta' tnaqqis fil-prezzijiet. Fil-fatt l-istatistika disponibbli tindika li l-prezzijiet komplew jonqsu aktar wara l-PIR. Għadd ta' pajjiżi affettwati jħossu li dawn ix-xejriet huma ta' theddida għall-industrija tagħhom u introduċew miżuri protettivi (inter alia, il-Malasja u l-Indoneżja u iktar reċentement, wara l-PIR, it-Turkija (8), l-Istati Uniti u l-Pakistan).

               (46)

               Fl-aħħar nett, stqarrijiet għall-istampa reċenti (9) jissuġġerixxu li s-suq domestiku Ċiniż u b'mod partikolari s-settur tal-kostruzzjoni (10) qed imajna. Għalhekk, l-opportunitajiet ta' bejgħ Ċiniżi qed jonqsu: is-swieq ewlenin tal-esportazzjoni tagħha qed jagħlqu u l-bejgħ domestiku ewlieni tagħha qed inaqqas. Għalhekk, jekk il-miżuri fl-Unjoni jitħallew jiskadu, hemm probabbiltà qawwija li ċ-Ċina tidderieġi minnufih il-prezz baxx (dumped) tagħha f'volumi kbar lejn is-suq tal-Unjoni.

         3.3.   L-attrazzjoni tas-suq tal-Unjoni

               (47)

               Minħabba l-livelli ogħla tal-prezzijiet fis-suq tal-Unjoni meta mqabbla mal-prezzijiet tal-bejgħ Ċiniżi osservati f'pajjiżi terzi oħra kif jidher fit-Tabella 1, is-suq tal-Unjoni jitqies attraenti għall-produtturi esportaturi Ċiniżi. L-eżistenza ta' miżuri tal-antidumping f'ħafna mis-swieq l-oħra tal-esportazzjoni tkompli żżid l-attrazzjoni tas-suq tal-Unjoni. B'hekk wieħed jista' raġonevolment jistenna li jekk il-miżuri jiġu revokati, l-esportazzjonijiet Ċiniżi jerġgħu jissoktaw f'volumi konsiderevoli fis-suq tal-Unjoni. Ta' min ifakkar li qabel ma ġew imposti l-miżuri oriġinali, fl-2008, il-volumi tal-bejgħ Ċiniżi fis-suq tal-Unjoni kienu jammontaw għal 1,1 miljun tunnellata meta mqabbel mal-700 tunnellata fil-PIR.

         3.4.   Konklużjoni dwar il-probabbiltà tar-rikorrenza tad-dumping

               (48)

               B'kunsiderazzjoni tal-livell ta' produzzjoni enormi tal-vireg tal-wajer fiċ-Ċina u bil-prattiċi tad-dumping tagħha lejn pajjiżi terzi kif ukoll l-attrazzjoni tas-suq tal-Unjoni hekk kif deskritt hawn fuq, hemm probabbiltà qawwija li r-revoka tal-miżuri antidumping tirriżulta f'rikorrenza immedjata ta' dumping miċ-Ċina lejn l-Unjoni.

         D.   DEFINIZZJONI TAL-INDUSTRIJA TAL-UNJONI

               (49)

               Il-prodott simili kien manifatturat minn 72 produttur tal-Unjoni matul il-perjodu tal-investigazzjoni ta' rieżami, li jikkostitwixxu l-'industrija tal-Unjoni' skont it-tifsira tal-Artikolu 4(1) tar-Regolament bażiku. L-ebda wieħed minnhom ma oppona it-tnedija.

               (50)

               Iċ-ċifri kollha relatati ma' dejta sensittiva kellhom jiġu indiċjati jew jingħataw f'firxa għal raġunijiet ta' kunfidenzjalità.

         E.   IS-SITWAZZJONI TAS-SUQ TAL-UNJONI

   1.   Il-konsum fl-Unjoni

               (51)

               Il-Kummissjoni stabbilixxiet il-konsum tal-Unjoni fuq il-bażi tal-istatistika disponibbli dwar l-importazzjoni, il-bejgħ reali tal-produtturi tal-Unjoni li kooperaw, bl-esklużjoni tal-bejgħ tal-esportazzjoni tagħhom, u l-bejgħ stmat tal-produtturi tal-Unjoni li ma jikkooperawx. Id-definizzjoni tal-konsum tirreferi għall-bejgħ f'suq ħieles, inklużi l-bejgħ ristrett iżda mingħajr l-użu ristrett. L-użu ristrett, jiġifieri t-trasferimenti interni tal-prodott simili fost il-produtturi integrati tal-Unjoni għal aktar proċessar, ma ġiex inkluż fiċ-ċifra tal-konsum tal-Unjoni, għax dawn it-trasferimenti interni mhumiex f'kompetizzjoni mal-bejgħ minn fornituri indipendenti fis-suq ħieles. Il-bejgħ ristrett, jiġifieri l-bejgħ lil kumpaniji relatati, ġie inkluż fiċ-ċifra tal-konsum tal-Unjoni billi skont id-dejta miġbura matul l-investigazzjoni, il-kumpaniji relatati tal-produtturi tal-Unjoni kienu ħielsa li jixtru vireg tal-wajer minn sorsi oħra. Barra minn hekk, il-prezzijiet medji tal-bejgħ tal-produtturi tal-Unjoni għal partijiet relatati nstabu li huma konformi mal-prezzijiet medji tal-bejgħ lil partijiet mhumiex relatati.

               (52)

               Fuq din il-bażi, il-konsum tal-Unjoni żviluppa kif ġej:

                  Tabella 2

                  Il-konsum tal-Unjoni

                           2011

                           2012

                           2013

                           Il-perjodu tal-investigazzjoni ta' rieżami

                           Volum (tunnellati)

                           18 522 439

                           16 024 244

                           17 134 056

                           17 826 678

                              Indiċi (2011 = 100)

                              100

                              87

                              93

                              96

                              Sors: Eurostat u r-risposti għall-kwestjonarji.

               (53)

               Il-konsum tal-Unjoni naqas b'4 % minn 18,5 miljun tunnellata fl-2011 għal 17,8 miljun tunnellata fil-perjodu tal-investigazzjoni ta' rieżami. Il-konsum matul il-perjodu kunsidrat kien aktar baxx mill-konsum ta' 23,6 miljun tunnellata fil-perjodu tal-investigazzjoni oriġinali (minn April 2007 sa Marzu 2008). It-tnaqqis fil-konsum huwa konsegwenza tal-impatt negattiv tal-kriżi ekonomika li kkawżat tnaqqis fil-konsum kumplessiv tal-vireg tal-wajer, b'mod partikolari fl-industriji tal-karozzi u tal-bini.

         2.   Importazzjonijiet mill-pajjiż konċernat

   (a)   Il-volum u s-sehem mis-suq tal-importazzjonijiet mill-pajjiż konċernat

               (54)

               Il-volum u s-sehem mis-suq tal-importazzjonijiet miċ-Ċina kienu stabbiliti fuq il-bażi tal-Eurostat.

               (55)

               Il-volum tal-importazzjoni lejn l-Unjoni mill-pajjiż konċernat u s-sehem tiegħu mis-suq żviluppaw kif ġej:

                  Tabella 3

                  Il-volum tal-importazzjoni u s-sehem mis-suq

                           Pajjiż

                           2011

                           2012

                           2013

                           Il-perjodu tal-investigazzjoni ta' rieżami

                           Iċ-Ċina

                           Volum (tunnellati)

                           3 108

                           911

                           88

                           696

                              Indiċi (2011 = 100)

                              100

                              29

                              3

                              22

                           Sehem mis-suq (%)

                           0,02

                           0,01

                           0,00

                           0,00

                              Indiċi (2011 = 100)

                              100

                              34

                              3

                              23

                              Sors: Eurostat.

               (56)

               Filwaqt li l-importazzjonijiet Ċiniżi kienu jgħoddu għal sehem mis-suq ta' 5 % u għal 1,1 miljun tunnellata matul il-perjodu tal-investigazzjoni oriġinali, abbażati tal-informazzjoni mill-Eurostat dawn virtwalment sparixxew mis-suq tal-Unjoni. Fil-fatt, l-importazzjonijiet miċ-Ċina naqsu minn 3 108 għal 696 tunnellata matul il-perjodu kunsidrat.

               (57)

               Il-kumpanija b'rata tad-dazju ta' 7,9 % hija relatata ma' Arcelor Mittal Group u skont dawk li ressqu l-ilment ma għadhiex tipproduċi kwantitajiet sinifikanti ta' vireg tal-wajer. Madankollu, il-produtturi esportaturi Ċiniżi l-oħra wkoll waqfu jbigħu fl-Unjoni. Is-suq tal-vireg tal-wajer jidher li huwa sensittiv ħafna għall-prezzijiet u l-24 % żieda fil-prezz minħabba d-dazju antidumping fis-seħħ wasslet biex l-esportaturi Ċiniżi jitilfu l-interess fis-suq tal-Unjoni.

         (b)   Il-prezzijiet tal-importazzjonijiet mill-pajjiż konċernat u t-twaqqigħ tal-prezz

               (58)

               Il-prezzijiet tal-importazzjoni ġew stabbiliti abbażi tal-Eurostat. Minħabba l-volumi negliġibbli ta' importazzjoni miċ-Ċina lejn l-UE, in-nuqqas ta' kooperazzjoni mill-produtturi Ċiniżi u n-nuqqas ta' dejta dwar il-prezzijiet relatati mat-tip tal-prodott fuq il-kwantitajiet negliġibbli ta' importazzjoni tagħhom, ma kienx possibbli li jsir kalkolu tajjeb tat-twaqqigħ tal-prezzijiet. Madankollu, il-prezzijiet tal-esportazzjoni Ċiniżi lejn pajjiżi terzi kif muri fit-tabella 1 waqqgħu l-prezzijiet tal-bejgħ tal-industrija tal-Unjoni b'aktar minn 25 % bħala medja. Għalhekk, jekk il-miżuri jitħallew jiskadu huwa mistenni l-istess livell sinifikanti ta' twaqqigħ tal-prezzijiet fis-suq tal-Unjoni

         3.   L-importazzjonijiet minn pajjiżi terzi oħrajn mhux soġġetti għal miżuri

               (59)

               Il-pajjiżi esportaturi ewlenin lejn l-Unjoni huma l-Moldova, in-Norveġja, ir-Russja, l-Ukraina u l-Iżvizzera. L-importazzjonijiet totali tal-prodott konċernat minn pajjiżi terzi żdiedu b'19,2 % (minn 1,22 għal 1,45 miljun tunnellata) waqt il-perjodu kunsidrat u jirrappreżentaw 7,5 % tal-konsum tal-Unjoni. Matul l-istess perjodu il-prezzijiet medji tal-importazzjoni ta' unità kienu qed jonqsu b'mod konsistenti minn EUR 592 għal EUR 506 t-tunnellata, tnaqqis ta' 14,6 %.

                  Tabella 4

                  Importazzjonijiet minn pajjiżi terzi

                           Pajjiż

                           2011

                           2012

                           2013

                           Il-perjodu tal-investigazzjoni ta' rieżami

                           Il-Moldova

                           Volum (tunnellati)

                           47 084

                           99 126

                           86 083

                           185 982

                              Indiċi (2011 = 100)

                              100

                              211

                              183

                              395

                           Sehem mis-suq (%)

                           0,25

                           0,62

                           0,50

                           1,04

                           Prezz medju (EUR/tunnellata)

                           528

                           483

                           445

                           438

                              Indiċi (2011 = 100)

                              100

                              91

                              84

                              83

                           In-Norveġja

                           Volum (tunnellati)

                           130 614

                           128 439

                           125 267

                           134 313

                              Indiċi (2011 = 100)

                              100

                              98

                              96

                              103

                           Sehem mis-suq (%)

                           0,71

                           0,80

                           0,73

                           0,75

                           Prezz medju (EUR/tunnellata)

                           552

                           538

                           495

                           486

                              Indiċi (2011 = 100)

                              100

                              97

                              90

                              88

                           Ir-Russja

                           Volum (tunnellati)

                           47 185

                           89 236

                           91 037

                           112 748

                              Indiċi (2011 = 100)

                              100

                              189

                              193

                              239

                           Sehem mis-suq (%)

                           0,25

                           0,56

                           0,53

                           0,63

                           Prezz medju (EUR/tunnellata)

                           494

                           486

                           436

                           425

                              Indiċi (2011 = 100)

                              100

                              98

                              88

                              86

                           L-Ukraina

                           Volum (tunnellati)

                           379 216

                           193 955

                           256 928

                           307 276

                              Indiċi (2011 = 100)

                              100

                              51

                              68

                              81

                           Sehem mis-suq (%)

                           2,05

                           1,21

                           1,50

                           1,72

                           Prezz medju (EUR/tunnellata)

                           505

                           507

                           457

                           443

                              Indiċi (2011 = 100)

                              100

                              100

                              90

                              88

                           L-Iżvizzera

                           Volum (tunnellati)

                           290 689

                           293 352

                           297 980

                           298 104

                              Indiċi (2011 = 100)

                              100

                              101

                              103

                              103

                           Sehem mis-suq (%)

                           1,57

                           1,83

                           1,74

                           1,67

                           Prezz medju (EUR/tunnellata)

                           694

                           632

                           607

                           596

                              Indiċi (2011 = 100)

                              100

                              91

                              87

                              86

                           Total ta' pajjiżi terzi oħra

                           Volum (tunnellati)

                           1 220 464

                           1 086 787

                           1 250 867

                           1 454 411

                              Indiċi (2011 = 100)

                              100

                              89

                              102

                              119

                           Sehem mis-suq (%)

                           6,59

                           6,78

                           7,30

                           8,16

                           Prezz medju (EUR/tunnellata)

                           591

                           564

                           522

                           506

                              Indiċi (2011 = 100)

                              100

                              95

                              88

                              86

                           Total ta' pajjiżi terzi

                           Volum (tunnellati)

                           1 223 572

                           1 087 698

                           1 250 955

                           1 455 107

                              Indiċi (2011 = 100)

                              100

                              89

                              102

                              119

                           Sehem mis-suq (%)

                           6,61

                           6,79

                           7,30

                           8,16

                           Prezz medju (EUR/tunnellata)

                           592

                           564

                           522

                           506

                              Indiċi (2011 = 100)

                              100

                              95

                              88

                              85

                              Sors: Eurostat.

         4.   Il-qagħda ekonomika tal-industrija tal-Unjoni

               (60)

               Skont l-Artikolu 3(5) tar-Regolament bażiku, il-Kummissjoni eżaminat il-fatturi u l-indiċijiet ekonomiċi rilevanti kollha li għandhom x'jaqsmu mal-istat tal-industrija tal-Unjoni.

               (61)

               Biex għamlet dan, il-Kummissjoni ddistingwiet bejn l-indikaturi tal-ħsara makroekonomiċi u dawk mikroekonomiċi. L-indikaturi makroekonomiċi għall-perjodu kkunsidrat ġew stabbiliti, analizzati u eżaminati fuq il-bażi tad-dejta pprovduta mill-industrija tal-Unjoni. L-indikaturi mikroekonomiċi ġew stabbiliti fuq il-bażi tal-informazzjoni miġbura u verifikata fil-livell tal-produtturi tal-Unjoni fil-kampjun.

               (62)

               Fit-taqsimiet li ġejjin, l-indikaturi makroekonomiċi huma: il-produzzjoni, il-kapaċità tal-produzzjoni, l-użu tal-kapaċità, l-istokks, il-volum tal-bejgħ, is-sehem is-suq u t-tkabbir, l-impjiegi, il-produttività, id-daqs reali tal-marġini tad-dumping u l-irkupru mid-dumping preċedenti. L-indikaturi mikroekonomiċi huma: il-prezzijiet medji ta' unità, il-kost tal-produzzjoni, il-profittabilità, il-fluss tal-flus, l-investimenti, ir-redditu fuq l-investiment, il-possibbiltà li jinġabar kapital u l-kostijiet lavorattivi.

         (a)   Il-produzzjoni, il-kapaċità tal-produzzjoni u l-użu tal-kapaċità

               (63)

               Il-produzzjoni totali tal-Unjoni, il-kapaċità tal-produzzjoni u l-użu tal-kapaċità żviluppaw hekk matul il-perjodu kunsidrat:

                  Tabella 5

                  Il-produzzjoni, il-kapaċità produttiva u l-użu tal-kapaċità

                           2011

                           2012

                           2013

                           Il-perjodu tal-investigazzjoni ta' rieżami

                           Volum ta' produzzjoni
                           (Tunnellati)

                           21 502 127

                           18 565 812

                           19 742 360

                           20 236 339

                           Volum ta' produzzjoni

                              Indiċi

                              100

                              86

                              92

                              94

                           Kapaċità ta' produzzjoni
                           (Tunnellati)

                           28 147 358

                           28 001 765

                           28 051 425

                           28 061 036

                           Kapaċità ta' produzzjoni

                              Indiċi

                              100

                              99

                              100

                              100

                           Użu tal-kapaċità
                           (%)

                           76

                           66

                           70

                           72

                              Sors: Eurostat u r-risposti għall-kwestjonarji.

               (64)

               Matul il-perjodu kunsidrat il-produzzjoni naqset b'6 %, il-kapaċità tal-produzzjoni baqgħet stabbli, u l-użu tal-kapaċità naqas minn 76 % għal 72 %.

         (b)   Volum tal-bejgħ u sehem mis-suq

               (65)

               Il-volumi tal-bejgħ u s-sehem mis-suq tal-industrija tal-Unjoni żviluppaw matul il-perjodu kunsidrat kif ġej:

                  Tabella 6

                  Volum tal-bejgħ u sehem mis-suq

                           2011

                           2012

                           2013

                           Il-perjodu tal-investigazzjoni ta' rieżami

                           Volum tal-bejgħ fl-Unjoni
                           (tunnellati)

                           17 298 867

                           14 936 546

                           15 883 101

                           16 371 571

                           Volum tal-bejgħ fl-Unjoni

                              Indiċi

                              100

                              86

                              92

                              95

                           Sehem mis-suq
                           (%)

                           93,4

                           93,2

                           92,7

                           91,8

                              Sors: Eurostat u r-risposti għall-kwestjonarji.

               (66)

               Il-bejgħ tal-industrija tal-Unjoni fis-suq tal-Unjoni naqas b'5 % matul il-perjodu kunsidrat.

         (c)   It-tkabbir

               (67)

               Filwaqt li l-konsum tal-Unjoni naqas bi 4 % matul il-perjodu kunsidrat, il-volum tal-bejgħ tal-industrija tal-Unjoni naqas bi 5 % li sarraf f'telf ta' sehem mis-suq ta' 1,6 punti perċentwali.

         (d)   Impjiegi u produttività

               (68)

               L-impjiegi u l-produttività żviluppaw kif ġej tul il-perjodu kunsidrat:

                  Tabella 7

                  L-impjiegi u l-produttività

                           2011

                           2012

                           2013

                           Il-perjodu tal-investigazzjoni ta' rieżami

                           Għadd ta' impjegati

                           8 888

                           8 851

                           8 849

                           8 991

                           Għadd ta' impjegati

                              Indiċi

                              100

                              100

                              100

                              101

                           Produttività (unitajiet/impjegat)

                           2 419

                           2 098

                           2 231

                           2 251

                           Produttività (unitajiet/impjegat)

                              Indiċi

                              100

                              87

                              92

                              93

                              Sors: tweġibiet għall-kwestjonarju.

               (69)

               L-impjiegi baqgħu pjuttost stabbli matul il-perjodu kunsidrat. Fl-istess ħin, il-produttività naqset b'7 % minħabba tnaqqis fil-produzzjoni kif muri fit-tabella 7 fil-premessa 68.

         5.   Id-daqs tal-marġini tad-dumping u l-irkupru minn dumping fl-imgħoddi

               (70)

               Il-marġni tad-dumping stabbilit għaċ-Ċina fl-investigazzjoni oriġinali kien ferm ogħla mil-livell de minimis, filwaqt li l-volum tal-importazzjoni miċ-Ċina baqa' f'livell negliġibbli matul il-perjodu meqjus kollu. Madankollu, jekk il-miżuri jitħassru, l-impatt mistenni tad-dumping fuq l-industrija tal-Unjoni jkun sinifikanti, abbażi tal-volum li qiegħed jiżdied u t-tnaqqis fil-prezzijiet tal-esportazzjoni miċ-Ċina lejn pajjiżi terzi, kif imsemmi fil-premessi 45 u 46. L-industrija tal-Unjoni kienet għadha fi proċess ta' rkupru mill-effetti tad-dumping dannuż tal-passat minn importazzjonijiet tal-vireg tal-wajer li joriġina miċ-Ċina, kif imsemmi fil-premessa 83.

         (a)   Prezzijiet u fatturi li jaffettwaw il-prezzijiet

               (71)

               Il-prezzijiet medji tal-bejgħ tal-industrija tal-Unjoni lill-konsumaturi mhux relatati fl-Unjoni żviluppaw kif ġej matul il-perjodu kunsiderat:

                  Tabella 8

                  Il-prezzijiet medji tal-bejgħ

                           2011

                           2012

                           2013

                           Il-perjodu tal-investigazzjoni ta' rieżami

                           Prezz medju ta' bejgħ ta' unità fl-Unjoni
                           (EUR/tunnellata)

                           638

                           588

                           545

                           539

                           Prezz medju ta' bejgħ ta' unità fl-Unjoni

                              Indiċi

                              100

                              92

                              85

                              85

                           Kost tal-produzzjoni ta' unità
                           (EUR/tunnellata)

                           606

                           581

                           533

                           514

                           Kost tal-produzzjoni ta' unità

                              Indiċi

                              100

                              96

                              88

                              85

                              Sors: tweġibiet għall-kwestjonarju.

                     Il-prezz tal-bejgħ medju ta' unità tal-industrija tal-Unjoni lil konsumaturi fl-Unjoni u l-kost tal-produzzjoni t-tnejn naqsu bi 15 % matul il-perjodu kunsidrat. Għalhekk, il-prezz tal-bejgħ bħala medja segwa l-evoluzzjoni tal-ispejjeż.

         (b)   Kostijiet lavorattivi

               (72)

               Il-kostijiet lavorattivi medji tal-industrija tal-Unjoni żviluppaw kif ġej matul il-perjodu kunsidrat:

                  Tabella 9

                  Kostijiet medji għal kull impjegat

                           2011

                           2012

                           2013

                           Il-perjodu tal-investigazzjoni ta' rieżami

                           Kostijiet lavorattivi medji għal kull impjegat (EUR)

                           51 320

                           53 514

                           52 366

                           51 814

                           Kostijiet lavorattivi medji għal kull impjegat

                              Indiċi

                              100

                              104

                              102

                              101

                              Sors: tweġibiet għall-kwestjonarju.

               (73)

               Il-kostijiet lavorattivi medji għal kull impjegat baqgħu stabbli matul il-perjodu kunsidrat. Dan jista' jiġi spjegat prinċipalment biż-żieda fl-isforzi tal-industrija tal-Unjoni biex tikkontrolla l-kost tal-produzzjoni u b'hekk iżomm il-kompetittività tagħha.

         (c)   Inventarji

               (74)

               Il-livelli tal-istokks tal-produtturi tal-Unjoni żviluppaw hekk matul il-perjodu kunsidrat:

                  Tabella 10

                  Inventarji

                           2011

                           2012

                           2013

                           Il-perjodu tal-investigazzjoni ta' rieżami

                           Stokkijiet tal-għeluq
                           (tunnellati)

                           400 531

                           400 256

                           429 765

                           471 135

                           Stokkijiet tal-għeluq

                              Indiċi

                              100

                              100

                              107

                              118

                           L-istokks tal-għeluq bħala perċentwal tal-produzzjoni
                           (%)

                           1,9

                           2,2

                           2,2

                           2,3

                              Sors: tweġibiet għall-kwestjonarju.

               (75)

               Matul il-perjodu kunsidrat, l-istokkijiet tal-industrija tal-Unjoni kumplessivament żdiedu bi 18 %. Parti sinifikanti tal-produzzjoni tal-vireg tal-wajer tikkonsisti fi prodotti standard u l-industrija tal-Unjoni għalhekk trid iżżomm ċertu livell ta' ħażna sabiex tkun f'pożizzjoni biex tissodisfa malajr id-domanda tal-konsumaturi tagħha. L-istokk tal-għeluq bħala perċentwal tal-produzzjoni baqgħet relattivament stabbli, wara l-evoluzzjoni tal-produzzjoni tal-industrija tal-Unjoni.

         (d)   Il-profittabbiltà, il-fluss ta' flus, l-investiment, ir-redditu fuq l-investimenti u l-kapaċità li jinġabar kapital

               (76)

               Il-profittabbiltà, il-fluss tal-flus, l-investimenti u r-redditu fuq l-investimenti tal-produtturi tal-Unjoni żviluppaw matul il-perjodu kkunsidrat kif ġej:

                  Tabella 11

                  Profittabbiltà, fluss tal-flus, investimenti u redittu fuq l-investimenti

                           2011

                           2012

                           2013

                           Il-perjodu tal-investigazzjoni ta' rieżami

                           Il-profittabbiltà tal-bejgħ fl-Unjoni lil konsumaturi mhux relatati (% tal-fatturat tal-bejgħ)

                           5,1

                           1,2

                           2,3

                           4,7

                           Fluss tal-flus (EUR)

                           179 540 905

                           82 626 580

                           107 291 306

                           159 860 366

                           Investimenti (EUR)

                           103 206 819

                           81 357 885

                           62 499 682

                           42 831 235

                           Redditu fuq l-investimenti (%)

                           3,8

                           – 0,1

                           0,8

                           3,0

                              Sors: tweġibiet għall-kwestjonarju.

               (77)

               Il-Kummissjoni stabbiliet il-profittabilità tal-industrija tal-Unjoni billi l-profitt nett qabel it-taxxa tal-bejgħ tal-prodott simili lil konsumaturi mhux relatati fl-Unjoni ġie espress bħala perċentwal tal-fatturat ta' dak il-bejgħ. Il-profittabbiltà naqset minn 5,1 % għal 4,7 %. Dan huwa inqas mill-profitt fil-mira ta' 9,9 % li ġie stabbilit fl-investigazzjoni oriġinali.

               (78)

               Il-fluss tal-flus nett huwa l-kapaċità tal-industrija tal-Unjoni li tiffinanzja waħedha l-attività tagħha u li dan kien pożittiv matul il-perjodu kunsidrat. Madankollu, l-indikatur irreġistra tnaqqis sinifikanti ta' 11 %. Dan iqajjem tħassib dwar il-kapaċità tal-industrija tal-Unjoni li tkompli għaddejja bl-iffinanzjar proprju neċessarju tal-attivitajiet tagħha.

               (79)

               L-investimenti naqsu b'mod sinifikanti bi 58 % matul il-perjodu kunsidrat. Huma jirrappreżentaw prinċipalment investimenti meħtieġa għall-manutenzjoni u l-konformità mar-rekwiżiti ġuridiċi ta' sikurezza. Il-fatt li ma sarux investimenti għall-espansjoni tal-kapaċità jista' jindika l-possibbiltà ta' xejriet tas-suq fit-tul negattivi.

               (80)

               Ir-redditu fuq l-investimenti huwa l-profitt f'perċentwal tal-valur kontabilistiku gross tal-investimenti. Dan l-indikatur naqas minn 3,8 % għal 3 % matul il-perjodu kkunsidrat minħabba t-tnaqqis tal-profitti.

               (81)

               B'kunsiderazzjoni tal-profittabilità u l-likwidità li qed jonqsu, l-abilità tal-kumpanija li tiġbor kapital kienet affettwata b'mod negattiv ukoll.

         (e)   Il-produzzjoni maħsuba għall-użu intern tal-industrija tal-Unjoni

               (82)

               Fuq il-bażi tal-informazzjoni miġbura matul l-investigazzjoni, il-proporzjon ta' produzzjoni maħsuba għal-użu intern instab li ma kienx sinifikanti peress li madwar 11 % biss tal-produzzjoni tal-industrija tal-Unjoni tintuża internament fi ħdan il-grupp. Ġeneralment, volum ogħla ta' produzzjoni jwassal għal ekonomiji ta' skala li huma ta' benefiċċju għall-produttur konċernat. L-industrija tal-Unjoni fil-biċċa l-kbira tagħha hija integrata vertikalment u l-produzzjoni maħsuba għall-użu intern tintuża għal proċessar ulterjuri fi prodotti ta' valur miżjud fl-industrija downstream. L-investigazzjoni ma wriet ebda problema fil-produzzjoni li hija realata ma' dawn il-prodotti downstream. Fil-fatt, il-produzzjoni maħsuba għall-użu intern baqgħet stabbli matul il-perjodu kunsidrat. Fid-dawl tal-kunsiderazzjonijiet ta' hawn fuq, il-Kummissjoni tqis li l-produzzjoni maħsuba għall-użu intern tal-industrija tal-Unjoni ma kellhom l-ebda impatt negattiv fuq is-sitwazzjoni finanzjarja tagħha.

         (f)   Konklużjoni dwar id-dannu

               (83)

               Matul il-perjodu kunsidrat, kważi l-indikaturi kollha tad-danni tal-industrija tal-Unjoni wrew xejra negattiva. B'mod aktar speċifiku, il-produzzjoni tal-Unjoni naqset b'6 %, l-utilizzazzjoni tal-kapaċità naqset minn 76 % għal 72 %, is-sehem mis-suq naqas b'1,6 punt perċentwali minn 93,4 % għal 91,8 % u l-istokks tal-għeluq żdiedu b'18 %. Barra minn hekk, indikaturi oħra ta' ħsara bħalma huma l-volumi tal-bejgħ lil partijiet mhux relatati fl-Unjoni (– 6 %) u l-esportazzjonijiet lil partijiet mhux relatati (– 22 %) ukoll urew xejra negattiva. Il-prezzijiet tal-bejgħ medji ta' unità lil partijiet mhux relatati fl-Unjoni u l-kost tal-produzzjoni naqsu t-tnejn bi 15 %. Il-profitabbiltà naqset minn 5,1 % għal 4,7 % li hija anqas mil-profit fil-mira ta' 9,9 % li kien stabbilit fl-investigazzjoni oriġinali. L-investimenti naqsu b'mod sinifikanti b'58 % u l-fluss ta' flus naqas bi 11 %. Peress li l-impjiegi baqgħu pjuttost stabbli, il-produttività naqset b'7 %.

               (84)

               Madankollu, dawn ix-xejriet negattivi ma jistgħux jiġu attribwit lill-importazzjonijiet Ċiniżi, peress li dawn kienu limitati f'termini ta' volum u sehem mis-suq. L-analiżi għalhekk iddur fuq l-impatt li jkollhom l-importazzjonijiet Ċiniżi, jekk jerġgħu jibdew, fuq l-industrija tal-Unjoni li għadha ma rkupratx għal kollox mill-prassi preċedenti ta' dumping Ċiniżi.

         F.   PROBABBILTÀ TA' RIKORRENZA JEW KONTINWAZZJONI TAD-DANNU

   1.   Kumment preliminari

               (85)

               Għalkemm il-volumi tal-importazzjonijiet mir-RPĊ naqsu b'mod sinifikanti wara l-impożizzjoni tal-miżuri fl-2009, huwa kkunsidrat li l-kapaċità ta' produzzjoni sinifikanti li fadal fiċ-Ċina tista' faċilment tiġi diretta lejn is-suq tal-Unjoni jekk il-miżuri jitħallew jiskadu.

         2.   L-impatt tal-volum projettat tal-importazzjonijiet miċ-Ċina u l-effetti fuq il-prezzijiet f'każ li jitneħħew il-miżuri

               (86)

               Kif stabbilit fil-premessi 40 sa 42 hawn fuq, il-kapaċità tal-produzzjoni totali tal-vireg tal-wajer hija ta' aktar minn 150 miljun tunnellata filwaqt li l-kapaċità żejda stmata hija ta' madwar 50 miljun tunnellata. Dawn iż-żewġ ammonti jaqbżu bil-kbir il-konsum totali tal-Unjoni tal-vireg tal-wajer. Barra minn hekk, kif jirriżulta minn l-istatistika Ċiniża, iċ-Ċina f'dawn l-aħħar snin irnexxielha torjenta l-produzzjoni żejda mill-Unjoni lejn pajjiżi oħra fejn hemm inqas restrizzjonijiet fuq il-kummerċ. Dan madankollu nbidel minħabba li xi swieq terzi reċentement introduċew miżuri protettivi biex b'hekk effettivament għalqu jew tal-anqas fixklu l-aċċess tal-importazzjonijiet Ċiniżi. Fi kwalunkwe każ, is-suq tal-Unjoni jibqa' attraenti minħabba l-prezzijiet tal-bejgħ relattivament għoljin għall-prodott konċernat meta mqabbel ma' swieq ta' pajjiżi terzi oħra. B'hekk, jista' jkun mistenni b'mod raġonevoli li bħala konsegwenza għall-attrattività tas-suq tal-Unjoni, minħabba d-daqs u l-livelli tal-prezzijiet tiegħu, jekk il-miżuri jitħassru parti sostanzjali tal-produzzjoni Ċiniża attwali terġa' tiġi diretta lejn l-Unjoni. B'konsiderazzjoni tal-istampa attwali tad-dannu u l-prassi ta' dumping tal-esportaturi Ċiniżi, l-investigazzjoni wriet li s-sospensjoni tal-miżuri fil-probabbiltà kollha tirriżulta f'żieda sinifikanti ta' esportazzjonijiet miċ-Ċina bi prezzijiet li huma l-oġġett ta' dumping u b'hekk tikkawżaw dannu materjali lill-industrija tal-Unjoni.

         3.   Konklużjoni

               (87)

               Fid-dawl ta' dak li ntqal, huwa konkluż li t-tħassir tal-miżuri fuq l-importazzjonijiet miċ-Ċina x'aktarx li jirriżulta f'rikorrenza tad-dannu għall-industrija tal-Unjoni.

         G.   INTERESS TAL-UNJONI

               (88)

               Skont l-Artikolu 21 tar-Regolament bażiku, il-Kummissjoni eżaminat jekk iż-żamma tal-miżuri antidumping eżistenti kontra ċ-Ċina tmurx kontra l-interessi tal-Unjoni b'mod ġenerali. Id-determinazzjoni tal-interess tal-Unjoni kienet ibbażata fuq l-apprezzament ta' kull wieħed mill-bosta interessi involuti, inklużi dawk tal-industrija tal-Unjoni, tal-importaturi u tal-utenti.

               (89)

               Il-partijiet interessati kollha ngħataw l-opportunità jesprimu l-opinjonijiet tagħhom skont l-Artikolu 21(2) tar-Regolament bażiku.

               (90)

               Fuq din il-bażi l-Kummissjoni eżaminat jekk, minkejja l-konklużjonijiet dwar il-probabbiltà ta' rikorrenza ta' dumping u dannu, eżistewx raġunijiet konvinċenti li jwasslu għall-konklużjoni li ma kienx fl-interess tal-Unjoni li jinżammu l-miżuri eżistenti.

         1.   L-interess tal-industrija tal-Unjoni

               (91)

               L-industrija tal-Unjoni tilfet b'mod konsistenti sehem mis-suq u ġarrbet ħsara materjali matul il-perjodu meqjus. Jekk il-miżuri jitħassru l-industrija tal-Unjoni wisq probabbli tkun f'qagħda saħansitra agħar.

               (92)

               Għaldaqstant, ġie konkluż li l-miżuri fis-seħħ kontra ċ-Ċina jkunu fl-interess tal-industrija tal-Unjoni.

         2.   Interess ta' importaturi/kummerċjanti tas-suq

               (93)

               L-ebda wieħed mill-importaturi/negozjanti ma ppreżenta ruħu f'din l-investigazzjoni tar-rieżami tal-iskadenza. Ma hemmx indikazzjonijiet li l-kontinwazzjoni tal-miżuri jkollha effett negattiv sinifikanti fuq l-attivitajiet tagħhom.

         3.   L-interess tal-utenti

               (94)

               Ħadd mill-utenti ma ppreżenta ruħu f'din l-investigazzjoni tar-rieżami tal-iskadenza. Rigward l-utenti, fl-investigazzjoni oriġinali kien ġie konkluż li l-impatt possibbli kumplessiv tal-impożizzjoni tal-miżuri fuq l-attivitajiet tal-utenti jkun limitat ħafna. L-ewwel nett, il-maġġoranza vasta tal-utenti jixtru vireg tal-wajer minn sorsi mhux Ċiniżi li huma abbundanti. It-tieni nett, l-impatt possibbli tal-impożizzjoni tal-miżuri għandha titqies fid-dawl tal-prodotti downstream li għandhom valur miżjud għoli. Fuq din il-bażi, huwa konkluż li ż-żamma tal-miżuri mhux se jkollha impatt negattiv fuq is-sitwazzjoni attwali tal-utenti.

         4.   Konklużjoni dwar l-interess tal-Unjoni

               (95)

               Fid-dawl ta' dan ta' hawn fuq, il-Kummissjoni konkludiet li ma hemmx raġunijiet konvinċenti għall-interess tal-Unjoni kontra ż-żamma tal-miżuri antidumping attwali kontra ċ-Ċina.

         H.   MIŻURI ANTIDUMPING

               (96)

               Il-partijiet kollha ġew mgħarrfa bil-fatti u l-kunsiderazzjonijiet essenzjali li abbażi tagħhom kien maħsub li jiġi rakkomandat li jibqgħu fis-seħħ il-miżuri eżistenti. Ingħataw ukoll perjodu biex jissottomettu kummenti wara dik id-divulgazzjoni. Is-sottomissjonijiet u l-kummenti ngħataw il-kunsiderazzjoni dovuta fejn kien xieraq. Parti interessata ressqet kummenti b'sostenn għall-konklużjonijiet tal-Kummissjoni.

               (97)

               B'hekk huwa ċar minn dan imsemmi hawn fuq li kif stipulat fl-Artikolu 11(2) tar-Regolament bażiku, il-miżuri antidumping applikabbli għall-importazzjonijiet tal-vireg tal-wajer li joriġinaw miċ-Ċina, imposti mir-Regolament (KE) Nru 703/2009 għandhom jinżammu.

               (98)

               Sabiex jiġu mminimizzati r-riskji ta' ċirkomvenzjoni minħabba d-differenza kbira fir-rati tad-dazju, huwa kkunsidrat li f'dan il-każ huma meħtieġa miżuri speċjali biex jiżguraw l-applikazzjoni xierqa tad-dazji tal-antidumping. Dawn il-miżuri speċjali, li japplikaw għall-kumpaniji li għalihom tkun introdotta rata individwali tad-dazju, jinkludu dan li ġej: il-preżentazzjoni lill-awtoritajiet tad-dwana tal-Istati Membri ta' fattura kummerċjali valida, li għandha tkun konformi mar-rekwiżiti stabbiliti fl-Artikolu 1, il-paragrafu 3 ta' dan ir-Regolament. L-importazzjonijiet li ma jkunux akkumpanjati b'tali fattura jkunu suġġetti gћad-dazju tal-antidumping residwu li japplika gћall-produtturi l-oћra kollha.

               (99)

               Kumpanija tista' titlob l-applikazzjoni ta' dawn ir-rati tad-dazju antidumping individwali jekk aktar 'l quddiem tibdel isem l-entità tagħha. It-talba trid tkun indirizzata lill-Kummissjoni (11). It-talba trid tinkludi l-informazzjoni kollha rilevanti li turi li l-bidla ma taffettwax id-dritt tal-kumpanija li tibbenefika mir-rata tad-dazju li tapplika għaliha. Jekk il-bidla fl-isem tal-kumpanija ma taffettwax id-dritt tagħha li tibbenefika mir-rata ta' dazju li tapplika għaliha, tiġi ppubblikata notifika ta' informazzjoni dwar il-bidla tal-isem f'Il-Ġurnal Uffiċjali tal-Unjoni Ewropea.

               (100)

               Dan ir-Regolament huwa konformi mal-opinjoni tal-Kumitat stabbilit bl-Artikolu 15(1) tar-Regolament (KE) Nru 1225/2009,

         ADOTTAT DAN IR-REGOLAMENT:
   Artikolu 1
   1.   Dazju antidumping definittiv hu b'dan impost fuq l-importazzjonijiet ta' staneg u vireg, irrumblati bis-sħana, f'koljaturi mkebbin b'mod irregolari, tal-ħadid, tal-azzar mhux illigat jew tal-azzar illigat li mhumiex tal-azzar inossidabbli, li joriġinaw mir-Repubblika tal-Poplu taċ-Ċina u li jaqgħu taħt il-kodiċijiet NM 7213 10 00, 7213 20 00, 7213 91 10, 7213 91 20, 7213 91 41, 7213 91 49, 7213 91 70, 7213 91 90, 7213 99 10, 7213 99 90, 7227 10 00, 7227 20 00, 7227 90 10, 7227 90 50 u 7227 90 95.
   2.   Ir-rata tad-dazju tal-antidumping definittiv applikabbli għall-prezz nett, ħieles fil-fruntiera tal-Unjoni, qabel id-dazju, tal-prodotti deskritti fil-paragrafu 1 u manifatturati mill-kumpanniji elenkati hawn taħt għandha tkun din li ġejja:

               Kumpanija

               Rata ta' dazju AD (%)

               Kodiċijiet addizzjonali TARIC

               Valin Group

               7,9

               A930

               Il-kumpaniji l-oħrajn kollha

               24,0

               A999

         3.   L-applikazzjoni tar-rati individwali tad-dazju speċifikati gћall-kumpaniji msemmija fil-paragrafu 2 isseћћ bil-kundizzjoni li tkun ippreżentata fattura kummerċjali valida lill-awtoritajiet doganali tal-Istati Membri, li fiha jidhru dikjarazzjoni ddatata u ffirmata minn uffiċjal tal-entità li toħroġ din il-fattura, identifikat minn ismu/isimha u l-funzjoni, abbozzata kif ġej: “Jiena, hawn taћt iffirmat, niċċertifika li [l-volumt] ta' vireg tal-wajer mibjugħ gћall-esportazzjoni lejn l-Unjoni Ewropea u kopert b'din il-fattura ġie manifatturat minn [isem u indirizz il-kumpanija] [kodiċi addizzjonali TARIC] fir-Repubblika tal-Poplu taċ-Ċina. Niddikjara li t-tagħrif mogħti f'din il-fattura huwa sħiħ u korrett.” Jekk ma tkun ippreżentata l-ebda fattura bħal din, tapplika r-rata tad-dazju applikabbli għall-“kumpaniji l-oħrajn kollha”.
   4.   Sakemm ma jkunx speċifikat mod ieħor, japplikaw id-dispożizzjonijiet dwar id-dazji doganali fis-seħħ.
   Artikolu 2
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Ottubru 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 343, 22.12.2009, p. 51.

      (2)  Ir-Regolament tal-Kunsill (KE) Nru 703/2009 tas-27 ta' Lulju 2009 li jimponi dazju anti-dumping definittiv u li jiġbor b'mod definittiv id-dazju provviżorju impost fuq importazzjonijiet ta' vireg tal-wajer li joriġinaw fir-Repubblika tal-Poplu taċ-Ċina u li jtemm il-proċediment fir-rigward tal-importazzjonijiet ta' vireg tal-wajer li joriġinaw fir-Repubblika tal-Moldova u fit-Turkija (ĠU L 203, 5.8.2009, p. 1).

      (3)  ĠU C 318, 1.11.2013, p. 6.

      (4)  ĠU C 252, 2.8.2014, p. 7.

      (5)  Assoċjazzjoni Worldsteel, Steel Statistical Yearbook 2014, http://www.worldsteel.org/dms/internetDocumentList/statistics-archive/yearbook-archive/Steel-Statistical-Yearbook-2014/document/Steel-Statistical-Yearbook-2014.pdf

      (6)  Din iċ-ċifra tinkludi kemm il-vireg tal-wajer tal-karbonju kif ukoll tal-azzar inossidabbli (l-azzar inossidabbli mhuwiex il-prodott konċernat). Eurofer, membru tal-Forum Internazzjonali tal-Azzar Inossidabbli, estima li matul il-perjodu kunsidrat u inkluż l-PIR il-produzzjoni l-vireg tal-wajer tal-azzar inossidabbli kienet ta' inqas minn 5 % tat-total tal-produzzjoni tal-vireg tal-wajer fiċ-Ċina.

      (7)  Għal raġunijiet ta' kunfidenzjalità, il-marġnijiet ta' dumping konkreti stabbiliti ma jistgħux jiġu żvelati u għalhekk huma ppreżentati f'firxiet.

      (8)  It-Turkija żiedet ir-rata tad-dazju regolari tagħha sa 40 % fuq il-vireg tal-wajer f'Novembru 2014, jiġifieri wara l-PIR u għalhekk ma affettwatx is-sejbiet fil-pajjiż analogu.

      (9)  South China Morning Post tal-20 ta' Jannar 2015, Le Figaro tas-26 ta' Marzu 2015, The Australian Financial review tal-20 April 2015, is-CNBC tas-7 ta' Mejju 2015.

      (10)  Il-vireg tal-wajer jintużaw ħafna fis-settur tal-kostruzzjoni.

      (11)  European Commission, Directorate-General for Trade, Directorate H, Rue de la Loi/Wetstraat 170, 1040 Bruxelles/Brussel, BELGIQUE/BELGIË.


title: Regolament ta' Implimentazzjoni tal-Kummissjoni (UE) 2016/251 tat-23 ta' Frar 2016 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               24.2.2016

               MT

               Il-Ġurnal Uffiċjali tal-Unjoni Ewropea

               L 47/1

         REGOLAMENT TA' IMPLIMENTAZZJONI TAL-KUMMISSJONI (UE) 2016/251
   tat-23 ta' Frar 2016
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissal-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Frar 2016.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS

         Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  IL

                  283,3

                  MA

                  91,7

                  SN

                  172,2

                  TN

                  107,9

                  TR

                  102,0

                  ZZ

                  151,4

                  0707 00 05

                  MA

                  84,1

                  TR

                  177,1

                  ZZ

                  130,6

                  0709 91 00

                  TN

                  173,6

                  ZZ

                  173,6

                  0709 93 10

                  MA

                  40,5

                  TR

                  159,5

                  ZZ

                  100,0

                  0805 10 20

                  EG

                  44,1

                  IL

                  77,2

                  MA

                  51,2

                  TN

                  54,0

                  TR

                  61,7

                  ZZ

                  57,6

                  0805 20 10

                  IL

                  130,4

                  MA

                  88,5

                  TR

                  84,6

                  ZZ

                  101,2

                  0805 20 30 , 0805 20 50 , 0805 20 70 , 0805 20 90

                  EG

                  68,8

                  IL

                  138,8

                  JM

                  161,2

                  MA

                  113,4

                  TR

                  43,5

                  ZZ

                  105,1

                  0805 50 10

                  EG

                  90,7

                  IL

                  96,1

                  MA

                  64,8

                  TR

                  90,7

                  ZZ

                  85,6

                  0808 10 80

                  CL

                  93,6

                  US

                  107,4

                  ZZ

                  100,5

                  0808 30 90

                  CL

                  114,0

                  CN

                  89,7

                  TR

                  156,1

                  ZA

                  100,0

                  ZZ

                  115,0

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta' Implimentazzjoni tal-Kummissjoni (UE) 2017/832 tas-16 ta' Mejju 2017 li skont l-Artikolu 99 tar-Regolament (UE) Nru 1308/2013 jagħti l-protezzjoni lill-isem Bürgstadter Berg (DOP)

text:
               17.5.2017

               MT

               Il-Ġurnal Uffiċjali tal-Unjoni Ewropea

               L 124/31

         REGOLAMENT TA' IMPLIMENTAZZJONI TAL-KUMMISSJONI (UE) 2017/832
   tas-16 ta' Mejju 2017
   li skont l-Artikolu 99 tar-Regolament (UE) Nru 1308/2013 jagħti l-protezzjoni lill-isem Bürgstadter Berg (DOP)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 99 tiegħu,
   Billi:

               (1)

               Skont l-Artikolu 97(2) u (3) tar-Regolament (UE) Nru 1308/2013, l-applikazzjoni tal-Ġermanja għar-reġistrazzjoni tal-isem “Bürgstadter Berg” ġiet eżaminata mill-Kummissjoni u wara ġiet ippubblikata f'Il-Ġurnal Uffiċjali tal-Unjoni Ewropea
                   (2).

               (2)

               Il-Kummissjoni ma rċeviet ebda dikjarazzjoni ta' oġġezzjoni skont l-Artikolu 98 tar-Regolament (UE) Nru 1308/2013.

               (3)

               Bi qbil mal-Artikolu 99 tar-Regolament (UE) Nru 1308/2013, jenħtieġ li l-isem “Bürgstadter Berg” ikun protett u jiddaħħal fir-reġistru msemmi fl-Artikolu 104 tar-Regolament.

               (4)

               Il-miżuri previsti f'dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   B'dan, l-isem “Bürgstadter Berg” huwa protett.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Mejju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 347, 20.12.2013, p. 671.

      (2)  ĠU C 384, 18.10.2016, p. 4.


title: Regolament ta’ Implimentazzjoni tal-Kummissjoni (UE) Nru 659/2012 tat- 18 ta’ Lulju 2012 dwar il-ħruġ ta' liċenzji għall-importazzjoni ta' tewm fis-subperjodu tal- 1 ta' Settembru 2012 sat- 30 ta' Novembru 2012

text:
               19.7.2012

               MT

               Il-Ġurnal Uffiċjali tal-Unjoni Ewropea

               L 189/7

         REGOLAMENT TA’ IMPLIMENTAZZJONI TAL-KUMMISSJONI (UE) Nru 659/2012
   tat-18 ta’ Lulju 2012
   dwar il-ħruġ ta' liċenzji għall-importazzjoni ta' tewm fis-subperjodu tal-1 ta' Settembru 2012 sat-30 ta' Novembru 2012
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament “Waħdieni dwar l-OKS”) (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli regolati minn sistema ta' liċenzji għall-importazzjoni (2), u b'mod partikolari l-Artikolu 7(2) tiegħu,
   Billi:

               (1)

               Ir-Regolament tal-Kummissjoni (KE) Nru 341/2007 (3) jiftaħ u jipprovdi għall-amministrazzjoni ta' kwoti tariffarji, u jintroduċi sistema għal liċenzji għall-importazzjoni u ċertifikati ta' oriġini għat-tewm u għal ċerti prodotti agrikoli oħra importati minn pajjiżi terzi.

               (2)

               Il-kwantitajiet li għalihom ġew introdottti applikazzjonijiet għal-liċenzji “A” minn importaturi tradizzjonali u minn importaturi ġodda fl-ewwel sebat ijiem ta' xogħol ta' Lulju 2012, skont l-Artikolu 10(1) tar-Regolament (KE) Nru 341/2007, jaqbżu l-kwantitajiet disponibbli għall-prodotti li joriġinaw miċ-Ċina.

               (3)

               Għaldaqstant, skont l-Artikolu 7(2) tar-Regolament (KE) Nru 1301/2006, jeħtieġ issa li jiġi stabbilit sa liema punt l-applikazzjonijiet għal-liċenzji “A” mibgħuta lill-Kummissjoni sa mhux aktar tard mill-14 ta’ Lulju 2012 jistgħu jiġu sodisfatti skont l-Artikolu 12 tar-Regolament (KE) Nru 341/2007.

               (4)

               Sabiex tiġi żgurata ġestjoni effikaċi tal-proċedura tal-ħruġ taċ-ċertifikati tal-importazzjoni, dan ir-Regolament għandu jidħol fis-seħħ eżatt wara li jiġi ppubblikat,

         ADOTTAT DAN IR-REGOLAMENT:
   Artikolu 1
   L-applikazzjonijiet għal-liċenzji tal-importazzjoni “A” ippreżentati skont l-Artikolu 10(1) tar-Regolament (KE) Nru 341/2007 fl-ewwel sebat ijiem ta' xogħol ta' Lulju 2012 u mibgħuta lill-Kummissjoni sa mhux aktar tard mill-14 ta’ Lulju 2012 ġew sodisfatti skont il-perċentwali tal-kwantitajiet mitluba indikati fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta’ Lulju 2012.

            Għall-Kummissjoni, F'isem il-President,

         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 238, 1.9.2006, p. 13.

      (3)  ĠU L 90, 30.3.2007, p. 12.

      ANNESS

                  Oriġini

                  Nru tas-serje

                  Koeffiċjent ta' allokazzjoni

                  L-Arġentina

                              —

                              Importaturi tradizzjonali

                  09.4104

                  X

                              —

                              Importaturi ġodda

                  09.4099

                  X

                  Iċ-Ċina

                              —

                              Importaturi tradizzjonali

                  09.4105

                  46,109181  %

                              —

                              Importaturi ġodda

                  09.4100

                  0,380346  %

                  Pajjiżi terzi oħra

                              —

                              Importaturi tradizzjonali

                  09.4106

                  100  %

                              —

                              Importaturi ġodda

                  09.4102

                  100  %

                  “X” Mingħajr koeffiċjent ta' allokazzjoni għal dan is-subperjodu għal dan il-pajjiż.